પાંચ દિવસ થનારા પંચ મહોત્સવ દરમિયાન અહીં પાવાગઢના ડુંગરો તેમજ તળેટીમાં આવેલા ઐતિહાસિક સ્થાપત્યોની મુલાકાત કરાવવામાં આવશે. સ્થાનિક ગાઇડ દ્વારા ઐતિહાસિક વારસા અંગે જાણકારી આપવામાં આવશે. તે સિવાય સાહસિકો માટે ટ્રેકિંગ, પંચમહાલના પારંપરિક ભાતીગળ સાંસ્કૃતિક કાર્યક્રમો, ક્રાફટ બજાર, ફૂડ બજાર, એમ્યુઝમેન્ટ પાર્ક, જાણીતા કલાકારો દ્વારા રોજ સાંજે સાંસ્કૃતિક કાર્યક્રમ અને વિવિધ થીમ પર આધારિત પેવેલિયન્સ જેવી ઘણી મજા માણવા મળશે.